തൊഴിലാളികളുടെ ബോണസ് കുറച്ചു: മാനേജ്മെന്റ് നിലപാടില് പ്രതിഷേധമെന്ന് എച്ച്എംഎസ് പേരാമ്ബ്ര: റബറിന് ഏറ്റവും വിലക്കുറവനുഭവപ്പെട്ട കഴിഞ്ഞ സീസണില് 20 ശതമാനം ബോണസും മറ്റ് ആനുകൂല്യങ്ങളും നല്കിയിരുന്ന സ്ഥാനത്ത് ഈ വര്ഷം അത് നല്കാത്ത പ്ലാന്റേഷന് കോര്പ്പറേഷന് അധികൃതരുടെ നിലപാടില് പേരാമ്ബ്ര എസ്റ്റേറ്റ് ലേബര് സെന്റര് എച്ച്എംഎസ് ജനറല് ബോഡി യോഗം പ്രതിഷേധിച്ചു. മുന് വര്ഷത്തെപ്പോലെ ആനുകൂല്യങ്ങള് നല്കാമെന്ന് യൂണിയന് നേതാക്കളുടെ യോഗത്തില് ഉറപ്പുനല്കിയ പിസികെ മാനേജിംഗ് ഡയറക്ടര് അതു പോലും നല്കാതെ തോട്ടം തൊഴിലാളികളെ വഞ്ചിക്കുകയാണെന്ന് യോഗം ആരോപിച്ചു. വെട്ടിക്കുറച്ച ആനുകൂല്യങ്ങള് ഉടന് നല്കണമെന്ന് ആവശ്യപ്പെട്ടു. യൂണിയന് പ്രസിഡന്റ് കെ.ജി.രാമനാരായണന് അധ്യക്ഷത വഹിച്ചു. വിജു ചെറുവത്തൂര്, സി.ഡി.പ്രകാശ്, ശ്രീജിത്ത് കുറ്റ്യാടി, സി.കെ.സുരേഷ്, സിന്ധു മൈക്കിള്, ഷൈനി തോമസ്, കെ.പി.ജിന്സി എന്നിവര് പ്രസംഗിച്ചു. വിവിധ തൊഴിലാളി യൂണിയനുകളില് നിന്നും രാജിവെച്ചു വന്നവര്ക്കു സ്വീകരണവും നല്കി.